title: Има опасност от обгазяване на Хитрино, гражданите да не опитват да пробият блокадата

maintext:
Фотограф: Stringer
Властите призовават гражданите да не опитват да пробият блокадата край бедстващото село Хитрино заради повишена опасност за живота и здравето им. Ситуацията с цстерните с пропан бутан и полипропилен, които дерайлираха вчера в селото, се е изострила през нощта, има изтичане на газ от нови две цистерни и властите очакват районът да бъде обгазен.За това предупредиха на брифинг извън опасната зона вътрешният министър Румяна Бъчварова и главният секретар на МВР Георги Костов.След като вчера 7 жители на селото загинаха, а 29 бяха ранени, властите предприеха пълна евакуация на Хитрино заради предстояща опасна операция по източване на цистерните и опит те да бъдат изместени на безопасно място.Полицията ще опита следобед да осигури коридор, през който хората да влязат и да нахранят животните си, но ако опасността остане, полицаите ще раздадат фуража, увери Костов.Тази сутрин е имало опит за пробив на полицйската блокада, допълни той. Ако някой има нужда от нещо, да се обръща към кмета за информация и към колегите, да не се опитва никой да влезе, призова главният секретар."Обостри се ситуацията. Снощи имаше контролиран факел, но той загасна през нощта. С вдигане на температурата през деня населеното място ще бъде обгазено, затова евакуирането вчера от днешен поглед е правилно," каза Костов.Бъчварова призова към търпение и прогнозира, че операцията по обезопасяване може да отнеме повече време от очакваното. Вчера премиерът Борисов каза, че ще са нужни поне 48 часа.От днес в съседното село Венец е открита социална служба, която ще отпуска първоначалната помощ от 325 лв. за пострадалите, съобщи пред Нова телевизия доциалният министър Зорнизца Русинова. Шефът на Бъчгарския червен кръст Христо Григоров увери, че има достатъчно храна за пострадалите, както и дрехи.


title: Австрия разби каналджийска група, вкарала 10 000 мигранти в Европа за десет години

maintext:
Фотограф: Leonhard Foeger
Австрийските власти са разкрили турска престъпна организация, вкарала незаконно около 10 000 мигранти в Западна Европа през последните 10 години, съобщи министерството на вътрешните работи, цитирано от ДПА.Групата е спечелила близо 15 млн. евро от транспортирането на сирийци, иракчани, иранци, афганистанци и пакистанци.Австрийският вътрешен министър Волфганг Соботка заяви, че подобни контрабандни дейности носят печалби, "които са много по-големи от тези от наркопрестъпления ".Задържани са 10 членове на бандата, а срещу някои вече се водят съдебни действия. Тримата турци, за които се предполага, че са ръководили групата, все още се издирват.Контрабандистите използвали три маршрута . По първия мигрантите се придвижвали с въздушен транспорт от Истанбул до Черна гора, откъдето били прекарвани с автомобили през Балканите до Виена По втория мигрантите пътували по море от Турция до Гърция , а оттам поемали по суша към Западна Европа.По третия мигрантите били транспортирани по въздух от Истанбул до Лвов в Украйна и после откарвани до Виена.Освен Австрия сред крайните им цели били Германия, Италия, Швейцария, Франция и Швеция./ БТА

fasttext_language: bg


title: ЦСКА сложи точка на годината с победа над "Дунав"

maintext:
[LAP.bg]
[LAP.bg]
Домакините опитаха да наложат натиск, но атаките им свършваха пред наказателното поле на "Дунав".
Гостите отново показаха, че не са обречени в 34-ата минута, когато Шопов опита пас към Мирослав Будинов, но Патрис Бумал успя да избие в корнер.
ЦСКА тръгна много силно през второто полувреме. Диого Виана на два пъти опита да матира Луков, но без успех.
Преслав Йорданов получи нова възможност да се разпише в 59-ата минута, но Тейнур Марем се намеси решително.
ЦСКА беше близо до нов гол. След отличен пробив на Никола Колев последва пас към Рубен Пинто, който не беше точен отблизо.
След 120 секунди Преслав Йорданов със задна ножица разтресе напречната греда зад Луков.
Футболистите на "Дунав" вкараха топката в игра, но неразбирателство на защитата позволи на Диго Виана да се озове сам срещу Луков. Вратарят на гостите отново показа класа и отби в корнер.
Голмайсторът за ЦСКА Рубен Пинто получи контузия в 76-ата минута и бе заменен от Александър Георгиев. "Дунав" имаше добра възможност да стигне до гол. В 81-ата минута Юлиян Ненов намери Патев в наказателното поле на "червените", но защитник изби.
ЦСКА спечели с 3:0 срещу "Дунав" в последния мач от Първа професионална лига за 2016 г. и ще завърши на трето място след изиграването на 19 мача.Рубен Пинто, Божидар Чорбаджийски и Александър Дюлгеров вкараха головете за домакините през второто полувреме, след като през първото Преслав Йорданов пропусна дузпа.Пинто откри резултата в 60-ата минута, след като Йорданов уцели напречната греда след центриране на Антон Недялков. Пинто беше на правилното място, но в засада, за да отправи точен удар във вратата на Мартин Луков.Чорбджийски удвои резултата в 88-ата минута, когато гостите от Русе вече бяха останали с човек по-малко заради изгонването за втори жълт картон на Марио Петков.След изпълнението на корнер се получи разбъркване в наказателното поле. Густаво Кулма стреля първо стреля с глава и уцели гредата, след това Перес шутира, но вратарят изби. Топката стигна до Дюлгеров, който центрира и Чорбаджийки вкара с глава.Самият Дюлгеров реализира третото попадение, след като беше сам на метър от опразнената врата.Двубоят обаче не беше лесен за домакините, а още в деветата минута можеха да бъдат наказани от русенци. Защитниците на ЦСКА допуснаха грешка и позволиха на Васил Шопов да се откъсне. Вратарят Георги Китанов и излезе извън наказателното поле и го препъна, за което получи жълт картон. При изпълнението на свободния удар от Юли Ненов топката мина край гредата на "армейците".Само две минути по-късно ЦСКА Преслав Йорданов отправи опасен удар малко над вратата. А след още шест минути червените получиха и дузпа. Йорданов беше повален от Тейнур Марем при борба за топката при центриране от свободен удар.Йорданов сам изпълни изпълни дузпата, но Мартин Луков хвана ъгъла и изби. Топката се удари в гредата и се върна, но последващият удар излезе в аут.Йорданов все пак вкара 43-ата минута след изпълнение на свободен удар, когато Чорбаджийски стреля с глава. Вратарят изби и топката се върна при Йорданов. Той обаче беше в засада и попадението не беше зачетено.Под ръководството на временния треньор Стамен Белчев ЦСКА спечели десет точки в четири мача. "Дунав" завършва годината на шесто място с 28 точки, с две по-малко от "Локомотив" (Пловдив).Скоро след първия гол


title: "Лукойл Академик" записа първа загуба във втората фаза на Купата на ФИБА

maintext:
"Студентите" отстъпиха със 71:92 при гостуването си в Красноярск
[LAP.bg]
Баскетболистите на "Лукойл Академик" допуснаха първа загуба във втората фаза на Купата на ФИБА.Българският шампион отстъпи със 71:92 при гостуването на фаворита в група Р "Енисей" (Красноярск).Възпитаниците на Тони Дечев загубиха първата четвърт със седем точки разлика - 15:22. След това "студентите" успяха да се задържаха в мача след две много равностойни части - 22:23 във втората и 21:19 в третата.В последната четвърт играчите на "Лукойл Академик" поддържаха разликата около седем-осем точки, но в заключителните пет минути не издържаха и загубиха тежко частта след 13:28.Дани Гибсън и Христо Захариев бяха най-резултатни за българския шампион с по 15 точки. Филип Виденов добави 13 точки, пет борби и три асистенции, а Павлин Иванов и Саша Загорац се отчетоха с по десет точки.За "Енисей" Владимир Пичкуров отбеляза 16 точки, включително четири тройки от осем опита. Алексей Въздихалкин и Сюлейман Браймох завършиха с по 15. Владислав Трушкин се отличи с дабъл-дабъл от 11 точки и 12 борби.Руският тим записа втора победа от два мача и измести "Лукойл Академик" от първото място. "Студентите" имат една победа - у дома срещу "Бенфика" в първия кръг. По-късно днес във втория мач от групата португалците посрещат холандския "Донар" (Грьонинген).


title: Фотогалерия: Ветрените мелници на Консуегра

maintext:
1/9 снимки в галерията Днес те не са 30-40, както по времето на дон Кихот, а само 11, но дават представа за битката, разиграла се в романа на Сервантес между Рицаря на печалния образ и омагьосаните великани - "страшното и нечувано приключение", описано в осма глава.
Фотограф: Елена Геловска


description: При парламентарни избори днес ГЕРБ биха получили с 1.9% повече гласове от БСП, сочи телефонен сондаж на "Галъп интернешънъл".

title: Под 2% преднина на ГЕРБ и 12 на сто за евентуална партия на Слави, отчете "Галъп"

maintext: При парламентарни избори днес ГЕРБ биха получили с 1.9% повече гласове от БСП, сочи телефонен сондаж на "Галъп интернешънъл", направен сред 1007 пълнолетни българи между 19 и 21 декември. За партията на Бойко Борисов биха гласували 20.3% от имащите право на глас, а за най-силната лява формация 18.4 на сто.Експериментално тестване на потенциална партия на Слави Трифонов показва високи стойности от 12%, Социолозите твърдят, че в идните месеци възможна подкрепа вероятно ще нарасне. Трифонов засега не е заявил дали ще влезе в политически проект, но след резултатите от референдума води кампания срещу всички партии.Обединените патриоти биха взели 10.1%, а ДПС - 6.3. Партията на Веселин Марешки би получила 5.2 на сто от бюлетините, според "Галъп". Партиите от Реформаторския блок вероятно ще останат извън парламента с резултат от 3.3%, но това зависи от успеха на кампанията им.На последните парламентарни избори, пак предсрочни, провели се през есента на 2014 година, ГЕРБ взе 32.67% от гласовете при 15.40 на сто за Коалиция "БСП – лява България. ДПС имаше 14.84%, Коалиция "Реформаторският блок" 8.89%, а Коалиция "Патриотичен фронт" 7.28%. Депутати вкараха още Коалиция "България без цензура" - (5.69%), "Aтака" (4.52%) и Коалиция АБВ (4.15%).Социолозите отчитат намаляване на подкрепата за ГЕРБ и продължаваща инерция за патриотите и Марешки. "Данните показват моментното състояние и декларативните нагласи в неспокойно политическо време. Затова и няма как да са прогнози за изборния резултат", застраховат се в коментарите си от "Галъп".Подчертава се също, че данните са очевидно повлияни от отминалите президентски избори. Според проучването ДСБ и АБВ биха взели по 1.4% от гласовете. 1.2 на сто е очакваната подкрепа за БДЦ. Близки около процент са стойностите и за "Движение 21".Под процент, но с видими дялове, остават ДОСТ, "Зелените", "Глас народен" и др. За други партии биха гласували 3.4%. Отметката "Не подкрепям никого" биха избрали 4.8 на сто от анкетираните. 21.7% твърдят, че няма да гласуват."Галъп" обявяват и данни за проект на Радан Кънев с подкрепа от 1.5% - на практика Кънев не е обявявал, нов проект, а засилени активности и промени в ДСБ, а партията все още е част от групата на Реформаторския блок в парламента и не е ясно дали е отчитана разлика в подкрепата за РБ с ДСБ или без тях. "Галъп" обявяват и резултати за партията на Христо Иванов (около 1%), но изследването е правено преди тя да бъде обявена официално. Бившият правосъден министър обяви, че ще прави нов политически проект на 9 декември, но партията "Да, България" беше официално представена на 21 декември, когато е завършило изследването на агенцията.


title: Либийският премиер обяви, че Сирт е освободен от "Ислямска държава"

maintext: Подкрепяното от ООН либийско правителство на националното съгласие обяви, че е освободило град Сирт от "Ислямска държава", предадоха световните агенции."Официално обявяваме края на военните операции и освобождаването на Сирт", заяви либийският премиер Файез Сарадж в обръщение към сънародниците си, излъчено по либийската телевизия.Проправителствените сили започнаха офанзива срещу "Ислямска държава" в Сирт през май. През август САЩ започнаха да нанасят удари по ислямистите в средиземноморския крайбрежен град. В последните месеци напредъкът на правителствените сили беше забавен от типичните за "Ислямска държава" тактики като самоубийствени атентати, припомня БТА.Специалният пратеник за Либия на ООН Мартин Коблер нарече поражението на "Ислямска държава" в Сирт голяма стъпка към освобождаването на цяла Либия от тероризма. Призовавам либийците да се възползват от тази възможност и да работят за национално помирение, заяви Коблер.Сирт е на около 450 км източно от Триполи и е стратегически важен град, защото свързва източната със западната част на страната."Ислямска държава" присъства в някои части на Южна и Източна Либия, но не контролира вече нито един либийски град. Страната си остава обхваната от дълбоки политически разделения. Правителството на националното съгласие е базирано в Триполи, но така и не успява да получи признание от парламента, базиран в източната част на страната в град Тобрук. А доскоро Либия имаше дори две правителства и два парламента. Богатата на петрол държава беше обхваната от хаос след свалянето на режима на Муамар Кадафи.


description: Не твърдя, че Рождество Христово е ден на всеобщо щастие, настъпило веднъж и завинаги на земята; твърдя обаче, че това еден на надеждата, позволяваща ни да надмогнем всекидневните мъки и скърби

title: Страх пред Рождество

maintext:
Пред мемориалната църква "Кайзер Вилхелм" в Берлин
Фотограф: Axel Schmidt
Текстът е от портала "Култура" И тази година ще посрещнем тихата Рождественска нощ със свити сърца. Насред целия мрак и злоба, на които, уви, светът е подвластен от векове, поради което и апостол Павел, още от зората на новото време, ни отправя следното утешение: "Смятат ни за умиращи, а ето, живи сме; наказват ни, ала не могат ни умъртви; огорчават ни, а ние винаги сме радостни; бедни сме, а мнозина обогатяваме; нямаме нищо, а всичко притежаваме" (2 Кор.6:8-10).Долавяме ли кротката мъдрост на тези слова? Достига ли до нас онази "светлина на познанието", за която се пее в рождественския тропар, или взорът ни си остава изцяло сляп за нея, както са глухо заключени и сърцата ни?Ако е тъй, тогава ще виждаме само едно: как мракът неумолимо се разстила над земята, както дните скъсяват хода си в края на годината. Тогава не ни остава друго, освен да затънем в катастрофичността на болката и смъртния страх. Поводи и без това не липсват – от катастрофата в Хитрино до атентата в Берлин. А преди това още други и други – Ница, Париж, Бургас Донесли много болка и скърби, накърнили плътта и кръвта на нашия живот.Ала още преди да ме обвините в неуместен опит за разпалване на казионно "коледно настроение", бързам да поясня следното: не твърдя, че Рождество Христово е ден на всеобщо щастие, настъпило веднъж и завинаги на земята; твърдя обаче, че това еКакто впрочем е било и някога: нима Витлеемската звезда, озарила за кратко мрака в този свят, възвестявайки раждането на Богомладенеца, не е била и видим знак за избиването на невинните младенци, на децата от Юдея, чрез престъпните ръце на палачите? Какво е било тогава тихото блаженство на тази свята нощ? Къде е бил мирът, мирът на хората с добра воля, имало ли е "между човеците благоволение"? Имало ли го е въобще някога? Или продължаваме да си разказваме "бабини деветини"?Имало го е и го има този мир, защото доброто устоява и не помръква пред никакви напъни на мрака. Винаги го е имало този мир и ще го има, тъй както има избор между мрака и светлината. Защото има много хора с добра воля, неизмеримо повече от онези, дето с помрачено сърце и помътнен разум държат на всяка цена да сеят смърт и разрушение. Затова тайната на Въплъщението и тайната на безчестието са неразривно свързани, настоява в едно свое есе немската еврейка Едит Щайн, приела свето кръщение и станала католическа монахиня под името Тереза-Бенедикта на Кръста, за да намери смъртта си в газовите камери на Аушвиц (впоследствие канонизирана и обявена за съпокровителка на Европа).Въпросът е кое надделява. И най-важното:Въпреки злината наоколо, въпреки консумативното безверие, съсипващо този ден, или пък общото униние, опустошаващо душите. Ще съумеят ли дори за малко, но тъкмо на този ден, да излязат от себе си, за да бъдат с другите, с "чуждите хора", които са техни ближни, независимо дали ги харесват или не? Отговорът е в тихата и незрима рождественска светлина, от векове придаваща друг облик и на най-тежките мигове. Даже по време на война, когато, щом човеците са намерели сила да възнесат "слава" във висините, на земята макар и за кратко се е възцарявал "мир", донасяйки им "благоволение".Така е било през Средните векове; случвало се е и през дългите дни и месеци на Първата, че и на Втората световна война. Така е и днес, когато много хора в Берлин са твърдо решени да се съберат в рождественската нощ със свещи в ръка около мемориалната църква "Кайзер Вилхелм", недалеч от окървавения коледен базар. В израз на онзи "мир на земята", който, пак повтарям, е за "човеците благоволение".Смайващ знак в случая ни дава историята на самата мемориална църква в Берлин. Става дума за огромна църковна кула в руини, с открит купол, съхранена върху специална платформа в памет на ужаса на войната. На онова, което е било и не бива да се забравя. Както и в памет на онзи ден през 1943 г., малко преди Рождество, когато по време на проповедта "Всичко отминава", седемдесет метровата църква в неоромански стил за миг се превръща в купища димящи развалини. След войната берлинчани с подписки и жива верига се борят тя да се съхрани в този си вид. Тъкмо като църква на паметта и помирението. За целта са поръчани нови сини витражи от Шартр (помирение с французите), а железният кръст на централния олтар е излят от метални останки от катедралата в Ковънтри, срината до основи от нацистките бомбардировачи на "Луфтвафе" (помирение с Великобритания).Ала вътре в тази мемориална църква се съхранява една удивителна "икона", за която ми се иска да разкажа по-подробно. Става дума за т. нар "Сталинградска мадона" – рисунка с молив, дело на военния лекар Курт Ройбер, капелан по съвместителство, която той навръх Рождество през 1942 г. създава на гърба на руска военна карта. Рисунката е покъртителна: с безмерна нежност Света Богородица е обвила Младенеца под своя покров, със затворени очи, сякаш да го съхрани в мир, запазвайки мира в целия свят. В краищата на рисунката с големи печатни букви е написано на немски: "Светлина. Живот. Любов. Рождество в котела на Сталинград. 1942 г.". Самият Курт Ройберт загива в края на 1944 г. в съветски лагер в Сибир, а рисунката е изнесена от Сталинград от тежко ранен полковник и предадена на семейството на художника. През 1983 г. по решение на близките тя е подарена на Мемориалната църква в Берлин и е осветена през 1990 г. от йерарсите на три града, силно пострадали през Втората световна война (Ковънтри, Берлин, Волгоград).И до днес огромен брой хора се покланят пред нея, още повече, че в отблясъка от сините витражи мнозина виждат как сякаш от лицето й рукват сълзи.Виждал съм го и аз. Сигурно е проплаквала тези дни заради варварството на коледния базар отсреща, както е проплаквала някога в Сталинград заради други човешки жестокости. И все пак, вглеждайки се в лицето й, човек се потапя в дълбоката й всеопрощаваща усмивка. Затова и "Сталинградската мадона" е наричана "Богородица на помирението", тъй като нейният взор променя и изцелява, връщайки на този свят изгубената светлина, живот и любов. И най-важното: изличава страховете по Рождество. За да се върне – въпреки враждите и омразата – в този свят "благоволението" и се озари той с "истинската радост". Както някога.


description: В Конституцията е казано ясно, че след като и третият управленски мандат бъде върнат неизпълнен, президентът с изтичащ мандат, какъвто е случаят с Росен Плевнелиев, трябва да направи служебно правителство. Срок обаче не е упоменат.

title: Може ли Росен Плевнелиев да не назначи служебен кабинет

maintext:
Росен Плевнелиев
Фотограф: Георги Кожухаров
Според нея съществуват и две тези - едната е, че новият президент трябва да направи предсрочните парламентарни избори със завареното служебно правителство, а другата - че би могъл да си назначи свой кабинет, който всъщност да подготви провеждането на изборите. Тези въпроси трябвало да бъдат изчистени с тълкувателно решение на Конституционния съд.
Утре президентът Росен Плевнелиев ще връчи първия проучвателен мандат за съставяне на правителство в 43-ия парламент на ГЕРБ, кандидатът за министър-председател на която - Бойко Борисов, вече няколко пъти заяви, че ще го върне веднага.Вторият мандат се очаква да бъде връчен на 5 декември, макар според юристи Конституцията да не поставя срок на държавния глава за това. От БСП, която ще получи втория мандат, многократно обявиха, че ще го върнат незабавно.Тогава в срок от седем дни Плевнелиев трябва да връчи трети мандат на парламентарно представена формация, която по думите му ще бъде избрана след разговори, консултации и по критерий "с най-големи гаранции да състави кабинет в рамките на този парламент". След като Борисов остави възможност за подкрепа от страна на ГЕРБ за кабинет с мандат на Реформаторския блок (РБ) или на Патриотичния фронт (ПФ), но ден по-късно партньорите се скараха окончателно покрай приемането на бюджета за 2017 г., към момента успешно реализиране на третия мандат изглежда невъзможно. Така че по-вероятно ще се върви към предсрочни парламентарни избори. Те ще бъдат насрочени от Румен Радев, който ще встъпи в длъжност на 22 януари 2017 г.Зависи. Мандатът на Плевнелиев изтича на 21 януари 2017 г., а правителството в оставка трябва да работи до назначаването на служебно правителство. Това значи, че за да остане кабинетът "Борисов 2" дотогава, Плевнелиев не трябва да прави служебно правителство.Юристи и от ГЕРБ, и от Реформаторския блок /РБ/ мислят, че това е възможно. Според председателя на правната комисия в парламента Данаил Кирилов (ГЕРБ) Плевнелиев може и да не състави служебен кабинет, тъй като макар и Конституцията да му казва да направи това при три върнати мандата, не го задължава със срок.Мнението на депутата от РБ Димитър Делчев е, че след като основният закон не задължава президента със срок, логиката му е, че не е нужно Плевнелиев да прави служебно правителство, за което е възможно да бъде сменено от новоизбрания президент Румен Радев след встъпването му в длъжност. В БСП има мнения, че Плевнелиев няма морално право да съставя служебен кабинет.В конституцията е казано ясно, че след като и третият управленски мандат бъде върнат неизпълнен, президентът с изтичащ мандат, какъвто е случаят с Росен Плевнелиев, трябва да направи служебно правителство. Срок обаче не е упоменат."Макар че в конституцията няма срок, ако и третият мандат бъде върнат, президентът би следвало да пристъпи към формирането на служебен кабинет, тъй като другото би било необяснимо бездействие", смята зам.-председателят на парламента Янаки Стоилов (БСП).Според бившия конституционен съдия проф. Пламен Киров ако третият мандат бъде върнат неизпълнен, Плевнелиев трябва да направи служебен кабинет, дори и той да работи само един ден. Иначе имало основания да се задейства процедура по импийчмънт.На 18 ноември Плевнелиев казва: "Имам готовност да нося отговорност и ако е необходимо да съставя ново служебно правителство, ще го направя". Заявката му е в отговор на журналистически въпрос и е цитирана от "Нова телевизия".След заседанието на Консултативния съвет за национална сигурност на 29 ноември Плевнелиев заяви, че предпочита да има нов кабинет в рамките на този парламент, а не да се върви към предсрочни парламентарни избори. "Не ми се иска в подобна отговорна ситуация страната да бъде управлявана повече от пет месеца от едно или, не дай Боже, от две служебни правителства", добави още Плевнелиев.По Конституция служебният кабинет, който е назначен при работещо Народно събрание, подлежи на парламентарен контрол, но не и на вот на недоверие. Тази ситуация обаче едва ли може да продължи повече от три-четири седмици, тъй като депутатите се очаква да бъдат в зимна ваканция от 23 декември до 10 януари."В Конституцията и решение на Конституционния съд от 1992 г. обаче няма яснота какво се случва със служебното правителство, назначено от стария президент при встъпването в длъжност на новия. В решението е предвидено правото на президента да променя структурата и състава на служебния кабинет по всяко време от неговото съществуване. Не е изяснено обаче дали това право се прехвърля на следващия президент и дали той може да назначи следващо служебно правителство с указа си за разпускане на Народното събрание", обясни бившият конституционен съдия проф. Емилия Друмева, цитирана от "24 часа".


title: Какви са пенсиите на пенсионерите (графика)

maintext:
Фотограф: Георги Кожухаров
Към 31 декември 2016 г. общият брой на пенсионерите е 2 181 356 души. Най-голям е делът на хората, чиито пенсии надхвърлят 400 лв. - 24.8%. Почти толкова обаче - 22.5%, е и делът на хората с пенсии под 200 лв. Това се вижда от писмен отговор на министъра на труда и социалната политика Зорница Русинова до депутатите от Реформаторския блок Антони Тренчев и Настимир Ананиев.
Наскоро в Народното събрание не мина предложението на Патриотичния фронт минималната пенсия да бъде увеличена на 300 лв. За целта според разчетите са необходими 800 млн. лв. годишно.
В графиката по-долу е показан делът на пенсионерите според общия размер на пенсията, включително вдовишките или други добавки.


description: Кого да изберем - патриотите непатриоти, партията на простите или левите десни?!Величко Минеков, скулптор, пред Би Ти Ви

title: Цитат на деня: Кого да изберем - патриотите непатриоти, партията на простите или десните леви

maintext:
Велислав Минеков
Фотограф: Анелия Николова
"Кого да изберете в парламента? Патриотите, които не са патриоти, партията на простите или левите, които са десни?"Този реторичен въпрос зададе в предаване на Би Ти Ви скулпторът Велислав Минеков в разговор за възможностите да се състави правителство в рамките на този парламент.


description: 8.3 млн. лв. ще бъдат дадени за конкретни анализи и разработки.

title: БАН ще получи над 8 млн. лв. от правителството по различни проекти

maintext:
Новият председател на БАН Юлиан Ревалски (в средата) заедно с финасовия министър в оставка Владислав Горанов и енергийния Теменужка Петкова след срещата си с Бойко Борисов.
Фотограф: Велко Ангелов
Проблемът с недостатъчното финансиране на Българската академия на науките (БАН) е на път да се разреши след като днес членове на правителството в оставка са намерили целево финансиране на академията през следващата година в размер на 8.3 млн. лв. Парите ще бъдат дадени за конкретни анализи и разработки.Това съобщиха новоизбраният председател на БАН акад. Юлиан Ревалски и финансовият министър в оставка Владислав Горанов, предаде БТА. Двамата се срещнаха с премиера в оставка Бойко Борисов, като са обсъдили как академията да бъде финансово подпомогната през 2017 г.Миналата седмица при гласуването на бюджета на БАН бяха гласувани допълнителни 10 млн. лв. След извънредно заседание на бюджетната комисия обаче текстът от проектозакона беше прегласуван и така академията не получи средствата. Това предизвика недоволство сред учените и специалистите от Института по биоразнообразие и екосистемни изследвания, които излязоха с остра реакция срещу председателя на бюджетната комисия към Народното събрание Менда Стоянова. Тя заяви, че от БАН "молят и просят пари от парламента".Целевото финансиране ще бъде насочено към млади учени и докторанти, като за тях ще се отделят 2 млн. лв. 5.8 млн. лв. пък ще отидат за проекти, свързани с нови подходи в образованието и квалификацията на учители. Ще се наблегне и на проекти, свързани с демографската политика и изучаването на сеизмологичните опасности.Министерство на енергетиката също ще се включи в целевото финансиране. В рамките на тези 8.3 млн. ведомството ще отдели 2.5 млн. лв. за проекти, свързани с енергийната ефективност.От своя страна акад. Юлиан Ревалски добави, че ще търси ново поетапно финансиране през следващата година. В управленската си програма, която предложи преди избора на нов председател на БАН, той наблегна на повишаването на заплатите в академията. Все още обаче няма яснота дали ще има достатъчно средства за увеличение на възнагражденията на учените.


description: Българският червен кръст получава дарения от 1 лв. за пострадалите жители на Хитрино чрез есемес на номер 1466. Дарителите обаче получават отговор с текс "Благодарим ви, че дарифте 1 лев в подкрепа на бежанците".

title: Отговорът на дарителските есемеси за Хитрино бе "Благодарим за подкрепата за бежанците*

maintext: *Текстът на статията е допълнен в 14.30 ч, след като от БЧК увериха, че мобилните оператори са коригирали текста на благодарственото съобщение.Българският червен кръст получава дарения от 1 лв. за пострадалите жители на Хитрино чрез есемес на номер 1466. Дарителите обаче получаваха отговор с текст "Благодарим ви, че дарихте 1 лев в подкрепа на бежанците".За това предупреди председателят на БЧК Христо Григоров пред Би Ти Ви.До вчера на този номер са приемани дарения за бежанците, каза Григоров. Той увери, че от днес всички есемеси вече се отнасят по сметката на бедстващите в Хитрино.Има и дарителска сметка, на която може да се превеждат средства за пострадалото село:IBAN: BG64UNCR 76301078660913BIC: UNCRBGSF


title: Януари 2017 г. ще е по-студен от обичайното

maintext: По-студен от обичайното януари очакват синоптиците в началото на 2017 г.Средната месечна температура ще бъде под нормата, която в Северна България и високите полета е между минус 2 и 1°, по Черноморието, в Горнотракийската низина и долината на р. Струма – от 1 до 3°, а в планинските райони – между минус 7 и минус 3°, съобщи "Фокус" като цитира Националния институт по метеорология и хидрология към БАН.Най-ниските температури през месеца ще бъдат между минус 12° и минус 7˚, а най-високите - между 10° и 15˚.Месечната сума на валежите ще бъде около нормата, която е между 30 и 60 л/кв.м, в планините и най-южните райони – между 60 и 110 л/кв.м.Месецът ще започне със слънчево време. Отначало ще е и студено, но бързо ще се затопли. Към 3-ти ще се заоблачи и ще започнат валежи, които с понижението на температурите, навсякъде ще преминат в сняг. През периода 4-7-и януари ще бъде променливо, ще има и превалявания, предимно от сняг. Впоследствие вероятността за валежи е по-малка, но температурите ще се понижат още.През първите дни от второто десетдневие отново ще има условия за валежи, предимно от сняг. След слабо и краткотрайно затопляне в началото на десетдневието, температурите ще се понижават. Около 15-ти ще е сравнително студено, но валежите временно ще спрат. През втората половина от десетдневието температурите относително ще се повишат. Вероятност за валеж има около 17-ти.През третото десетдневие тенденцията е динамиката на атмосферните процеси да намалее. По-често ще преобладава облачно време, но без съществени валежи. Температурите ще останат по-ниски от обичайните.


title: Социалната комисия ще обсъди новите правила за празнуването

maintext:
Фотограф: Юлия Лазарова
Ако това бъде прието и от парламента,
2 януари - понеделник, ще е почивен ден.
С измененията ще се гарантира равен брой на работните дни през всяка календарна година, гласят мотивите на вносителите.
Промените в Кодекса на труда, с които да отпадне сливането на празнични и почивни дни и отработването в събота ще обсъди днес водещата Комисия по труда и социалната политика на Народното събрание.Правителството в оставка предлага да се прекрати досегашната практика, с която Министерският съвет с постановление пренареждаше почивните и работните дни, когато се разкъсват от празник, а допълнителната почивка се отработваше в следваща събота.В същото време се предлага, ако официалният празник се пада в събота или неделя, да се почива и в първия понеделник след него, за да не се "губи" празничният ден.В правителствения законопроект се предлага новият ред да се прилага от 1 янури 2017 г.


description: Освен главозамайващи автомобилни каскади и преследвания в него се вижда и още нещо - Доминик Торето (Вин Дизел) изненадващо е предал някогашните си партньори - героите на Лети (Мишел Родригес), Хобс (Дуейн Джонсън-Скалата) и компания.

title: Видео: Чарлийз Терон и неочакван обрат в трейлъра на осмия "Бързи и яростни"

maintext:
[YouTube]
Чарлийз Терон e новото попълнения в осмия филм от поредицата "Бързи и яростни", който обещава и неочакван обрат. Това показва трейлърът на следващата серия, озаглавена "Съдбата на яростните".Освен главозамайващи автомобилни каскади и преследвания, в него се вижда и още нещо - Доминик Торето (Вин Дизел) изненадващо е предал някогашните си партньори - героите на Лети (Мишел Родригес), Хобс (Дуейн Джонсън-Скалата) и компания. Новите му другари са Чарлийз Терон и, изглежда, някогашния му най-голям враг Декарт Шоу (Джейсън Стейтъм).След успеха на "Бързи и яростни 7" , който бе и сбогуване с починалата в катастрофа звезда на поредицата Пол Уокър , копродуцентът Дизел обяви, че предстои заснемането на още два филма, които ще бъдат последни.В "Съдбата на яростните" играят още Лудакрис, Тайрийз Гибсън, Кърт Ръсел и Скот Истууд, а в съвсем малка роля ще се появи британската актриса Хелън Мирън. Премиерата е насрочена за април 2017 г.


description: Инцидентът е станал до кръстовището на бул. "Александър Стамболийски" и бул. "Константин Величков".

title: Трамвай дерайлира на голямо столично кръстовище

maintext:
Снимка: архив
Фотограф: Юлия Лазарова
Трамвай е дерайлирал близо до кръстовището на бул. "Александър Стамболийски" и бул. "Константин Величков" в София, съобщава БНР.Инцидентът е станал малко след 8 ч. сутринта. Към момента няма данни за пострадали пътници.Все още не е известна причината за дерайлирането на трамвая.


title: Насилието над деца оставя у тях трайна травма и склонност към самоунищожение, показа ново проучване

maintext:
Фотограф: Цветелина Николаева
Травмите от насилие през детството остават много по-дълго, отколкото досега се предполагаше. Те създават дългосрочни поражения върху личността и самооценката, които личат и на старини. Това показва мащабно проучване на Центъра за контрол и превенция на заболяванията на САЩ, започнало през 1995 г., цитирано в "Индипендънт".Причините за травми върху психиката в детството варират в широк диапазон - от сексуално насилие, бой и тормоз в дома или алкохолизъм в семейството, до развод или загуба на родител.Здравната служба на САЩ установява, че ранните травми поставят в риск хората през целия им живот не само по отношение на психичното им здраве, но също и за физическото. Голяма част от анкетираните хора в проучването, които са били жертви като деца, показват по-лоши резултати в общото им здравно състояние и са по-предразположени към сърдечно-съдови заболявания, диабет и депресия.Освен това тези хора са по-податливи на зависимост и по-често пият, пушат и потребяват забранени вещества, от хората, израснали без такива преживявания. Преждевременната смърт при тях е много по-висока.Отличителна черта на хората, които са били жертви на насилие в детството си, са изкривеното възприятие на света и склонността към самоунищожение, обобщават учените. Това, че собствените им родители или близки до семейството хора са упражнявали насилие над тях - пречупва трайно представата им за това на кого могат да се доверят. Обикновено изводът им остава доживот - на никого, т.е. отношенията им и с останалите хора са дефинирани от онзи период.Подобно проучване в Австралия, с участието на над 20 хиляди души, малтретирани като деца, показва, че техните бракове най-често завършват с развод. Освен това масово самооценката на тези хора е, че са нещастни и неудовлетворени от живота, независимо какво са постигнали.Здравните служби препоръчват редица инструменти за борба с травмата от насилието - например съзнателна медитация и когнитивно-поведенческа психотерапия.


title: Инфантино се обяви за световно първенство в три държави

maintext:
Инфантино заяви, че всички подкрепят увеличаването на участниците в световните първенства
Президентът на ФИФА каза още, че харесва варианта с 40 отбора, но много му допада и този с 48 отбора и плейофен кръг. "Това ще внесе страхотно вълнение в турнира още преди груповата фаза", сподели швейцарският ръководител.
Президентът на ФИФА Джани Инфантино предложи вариант световното първенство по футбол да се провежда в три държави.Според него това би имало много плюсове, особено ако участниците бъдат увеличени от 32 на 40 или 48, за което швейцарецът силно лобира."Ако една държава се нуждае от 12 стадиона с повече от 50 000 седящи места, а разполага само с четири, защо да не обединим силите на три страни, всяка от които да има по четири подходящи съоръжения", коментира Инфантино."Много съм отворен към тази идея. Освен това така повече държави ще могат да изживеят мечтата да приемат световното първенство", добави швейцарецът, цитиран от германските медии.В момента той е в Сингапур, където се провежда тридневна среща на върха във ФИФА. Президентът на световната футболна централа разкри, че се обсъждат три варианта за промяна във формата на световните първенства.Два от тях включват шампионат с 48 отбора. Единият е да има 16 групи с по три тима, като първите два да продължават към директните елиминации. Другият е 16 състава да се класират директно за груповата фаза, а останалите 32 да изиграят един плейофен кръг.Третата опция е световно с 40 отбора, които да бъдат разделени в десет групи. Победителите в тях и шестте с най-добри показатели от заелите второ място ще продължават към осминафиналите.Окончателното решение за евентуално разширяване на световните първенства трябва да бъде взето на следващото заседание на Съвета на ФИФА, което ще се състои на 8 и 9 януари."Увеличаването на отборите срещна единодушна подкрепа. Всички до един застават зад идеята", каза още Инфантино след срещата в Сингапур."Вярвам, че това е правилният ход. Наличието на повече отбори означава, че повече държави ще могат да се докоснат до най-силния турнир в света. Какъвто и формат да бъде избран, от дискусиите ни стана ясно, че всички футболни асоциация искат разширение на световното", допълни той.


title: Радан Кънев: ГЕРБ унижи Реформаторите и десните избиратели, а това истински ме дразни

maintext:
Фотограф: Анелия Николова
Ръководството на Реформаторския блок се подложи на тежко унижение от ГЕРБ, след като взе мандата за съставяне на кабинет , разнася го една седмица и накрая нищо не стана. По този начин бяха унижени и десните избиратели, а това вече истински ме дразни. Това заяви пред Би Ти Ви лидерът на ДСБ Радан Кънев.Според него решението на премиера в оставка Бойко Борисов да докара държавата до нови избори е "гавра с много хора". Той даде за пример малкия бизнес и администрацията, които винаги са засегнати при идването на нова власт.Кънев уточни, че новият му политически проект се доближава много по ценности и платформа с този на бившия правосъден министър Христо Иванов. По думите му между двамата има подадена ръка за сътрудничество, но това ще стане едва след избора на ръководство на "Да, България"."Гласоподавателите не се интересуват от това дали президентът Росен Плевнелиев е спазил конституцията, не се интересуват и от служебния кабинет, който ще бъде назначен на 22 януари. За тях е важно какво ще стане на редовните избори. Без съмнение ние ще влезем в следващото Народно събрание ", каза още Радан Кънев.По думите му, ако дясното иска да управлява страната, то тогава трябва да има широко обединение. Това обаче означавало да не се гледа на властта като самоцел."Ще дам пример с Петър Москов, който вече не е част от ДСБ. Не може да заявяваш, че ще се бориш за властта при новите избори, а през това време да преговаряш за управление при старата конфигурация", заяви Кънев.


description: От популярното телевизионно шоу "Господари на ефира" създадоха подписка, "с която всеки може да се разгрaничи от това лице на България и да се извини както на пострадалата жена, така и на цяла Германия и Европа за грозната случка".

title: Защо няма да се извинявам за инцидента в берлинското метро

maintext:
[Скрийншот от видеото от камерите на метрото]
Една от новините, с които бе белязана изтеклата седмица, е безочливото и брутално женомразко насилие в берлинското метро , което по първоначални данни на германските органи на досъдебното производство е извършено от българския гражданин Светослав Стойков.
Всичко започна миналата седмица, когато германски медии разпространиха видеозапис от метростанция в Берлин, на който се вижда как мъж, придружаван от свои приятели, рита с крак в гърба жена по стръмните стълби към спирката на метрото. Жената пада по стълбите, докато достига най-долното стъпало. По-късно е установено, че си е счупила ръка.
След като първоначално се спекулираше, че извършителят е "нелегален имигрант" или "бежанец" (защото тези понятия масово се употребяват като взаимозаменяеми у нас), стана ясно, че е български гражданин. Впоследствие в. "24 часа" съобщи, че той последно е живял у нас във варненския ромски квартал "Максуда", от където последва изводът, че е ром, а "не българин" (разбирайте етнически), както с облекчение въздъхнаха хиляди гласове в социалните мрежи в България.
В четвъртък обаче дойде нова изненада в случая – от популярното телевизионно шоу "Господари на ефира", продуцирано от Магърдич Халваджиян, създадоха подписка , "с която всеки може да се разгрaничи от това лице на България и да се извини както на пострадалата жена, така и на цяла Германия и Европа за грозната случка". Идеята за извинението бе подкрепена и от Западно- и Средноевропейския митрополит Антоний.
Аз обаче няма да се извинявам. Няма да се извинявам, защото аз не съм направил нищо
Идеята за колективно извинение е унизителна и лишена от здрав смисъл. Не извинение трябва, а да осъдим акта на това женомразко насилие. Да го осъдим решително и категорично и да изговорим причините това да бъде неприемливо, които очевидно не се споделят от всички.
Нещо повече – тази идея за колективно извинение е свързана с невротичното повтаряне в социалните мрежи на това, че извършителят е ром. И двете се задвижват от расистко мислене. Идеята за нужда от извинение – от убеждението, че щом някой идентифициран като българин е сторил някаква злина, то всички, които също са българи, са солидарно отговорни с него или пък легитимно може да се асоциират с него. А настояването на фокус върху етноса му – че колективната отговорност не е на българите, а на ромите. Общото и в двата случая е, че се приписва колективна отговорност по оста на етноса.
За пореден път обществото ни масово демонстрира отказ да бъде възприета идеята, че наказателната отговорност е винаги лична. Когато става въпрос за престъпно деяние, всеки отговаря за собственото си поведение и за това какво той е направил или не е направил, когато е могъл да го направи. Тъкмо това е причината
не всички ние, българите, да сме издирвани от германските власти, нито дори всички роми, а само едно конкретно лице
– Светослав Стойков.
Племенното мислене е в голяма степен естествена когнитивна тенденция. Това не я прави логически правилна, справедлива или морална, но я прави подмолна – много хора нямат съзнание за действието на този свой уклон и имат силна съпротива да го признават.
Паметни в това отношение трябва да бъдат мотивите на Камарата на лордовете – от времето, когато тя беше последна инстанция по някои дела във Великобритания – по делото R (European Roma Rights Centre) v Immigration Officer at Prague Airport, и по-конкретно мотивите на баронеса Хейл от Ричмънд. Делото касае по-натрапчивото проверяване на роми от страна на имиграционен служител на летището в Прага. В мотивите си съдия Бренда Хейл пише:
"Лицето може да действа въз основа на възгледи или презумпции за членовете на засегнатата полова или расова група, които често са верни и които, ако са верни, дават добро основание за въпросното по-неблагоприятно третиране. Но това, което е вярно за една група, може да не е вярно за значителен брой индивиди в тази група.
[...] Целта на законодателството е да гарантира, че всяко лице ще бъде третирано като индивид, а не да се презумира, че е като други членове на групата. [...] "Грешката, която може да възникне във връзка със стереотипизирането, е предположението, че стереотипът е порочен само ако е неверен." []
Струва си да се помни, че добрата практика на равните възможности може и да не се получава естествено. Мнозина биха си помислили, че е противно на здравия разум да се подхожда към всички кандидати еднакво непредубедено, независимо от възможните много добри причини някои да бъдат подозирани повече от други. Но именно това се изисква от един закон, който се стреми да гарантира, че индивидите няма да търпят несгоди заради общите характеристики на групата, към която принадлежат."
Идеята за това, че трябва колективно да се самобичуваме, ме смущава и по още една причина – за друго трябваше да си говорим сега. Дебатите за колективната етническа вина замъглиха за пореден път въпроса, който считам, че лежи в основата на случилото се: много повече мъже участват в инциденти с безпричинно насилие, отколкото жени. И много по-вероятно е мъж да упражнява насилие над жена, отколкото обратното. Защо разговорът не е за това?
Призивът на "Господари на ефира":
Радослав Стоянов е правозащитник, водил стратегически дела в обществен интерес, касаещи дискриминацията срещу ЛГБТИ хората, етнически, религиозни и възрастови малцинства.


description: "Чуковете" стигнаха до много труден домакински успех над "Хъл сити" с гол от дузпа на Марк Ноубъл в 76-ата минута. Преди това гредите три пъти предотвратиха попадение във вратата на "Уест хем".

maintext:
Гредата събра повече гласове отколкото всички играчи взети заедно
"Хъл сити" имаше нещастието да загуби мача с 0:1, след като при 0:0 три пъти удари гредите
Феновете на "Уест хем" избраха гредата за играч на мача при победата с 1:0 срещу "Хъл сити" през уикенда."Чуковете" стигнаха до много труден домакински успех благодарение на гол от дузпа на Марк Ноубъл в 76-ата минута.Преди това гредите три пъти предотвратиха попадение във вратата на "Уест хем".Първо в 20-ата минута десният страничен стълб спря изстрел на Дюмерси Мбокани, който се озова очи в очи с вратаря на домакините Дарън Рандолф.В 58-ата минута Марк Ноубъл едва не си отбеляза автогол с глава, след като опита да пресече центриране от левия фланг. За щастие на "Уест хем" топката отново се отби в страничната греда.Само минута по-късно левият бек Андрю Робъртсън отправи страхотен изстрел с левия крак по диагонала, но този път другият страничен стълб попречи на "Хъл сити" да открие резултата.В онлайн допитването сред феновете гредата събра 57% от общо 4724 гласа. С най-висок вот сред футболистите беше Шейку Куяте - 17%, а съотборниците му в "Уест хем" Анди Керъл и Уинстън Рийд поучиха съответно 14% и 12% от гласовете.


description: Председателят на Сейма (долната камара) Станислав Карчевски разговаря с журналисти, след като депутати от опозиционната партия окупираха за два дни пленарната зала, а сградата на парламента беше блокирана от хиляди протестиращи.

title: Властта в Полша обеща по-добри условия на журналистите в опит да спре протестите

maintext:
Кадър от блокадата на парламента в нощта на петък срещу събота
"Ройтерс" определя случващото се в Полша като най-сериозния политически конфликт в страната от години насам.
Полският парламент се стреми да подобри условията за работа на журналистите, без да ограничава достъпа на медиите до важни събития. Това обяви председателят на Сейма (долната камара) Станислав Карчевски след среща късно снощи с журналисти, предаде ТАСС.До разговора се стигна, след като депутати от опозиционната партия окупираха за два дни пленарната зала, а сградата на парламента беше блокирана в нощта на петък срещу събота от хиляди протестиращи и се наложи полицията да се намеси със сила Конфликтът започна с обвиненията на опозицията , че управляващата партия "Право и справедливост" се опитва незаконно и без присъствието на медиите да приеме бюджета за 2017 г. За пръв път от първите демократични избори преди 27 години това стана не в пленарната зала, а в съседно помещение и без камерите на телевизиите, които да удостоверят, че това е станало с нужния кворум.Искаме да подобрим условията за работа на журналистите, които сега имат нужда от промяна, но в никакъв случай не искаме да ограничаваме достъпа на медиите до отразяването на важни събития, увери Карчевски, цитиран от БТА, и каза, че в понеделник ще има още една среща с главни редактори на различни медии за уреждане на конфликта.Новите правила за работа на журналистите в Сейма, които трябваше да влязат в сила от 1 януари, позволяват в главната сграда, в която заседават депутатите, да влизат само специално акредитирани кореспонденти (не повече от двама от редакция). За журналистите се предвижда създаване на пресцентър в друга част на парламента, където повечето от тях да имат постоянен достъп.Полският вестник "Газета виборча" съобщава, че десетина депутати от опозицията остават в пленарната зала, заявяват, че ще стоят там до вторник и настояват за прегласуване на бюджета.Президентът Анджей Дуда каза, че готов да посредничи за уреждане на конфликта, а премиерът Беата Шидло посочи в специално изявление, че причина за протестите е нежеланието на опозицията да приеме поражението си на изборите през 2015 г. Тези акции нямат нищо общо с реалната ситуация в страната, а са следствие на безпомощността на тези, които са изгубили властта и не знаят как да убедят поляците в правотата си, посочва тя.На фона на поредната криза лидерът на партията "Новочесна" (Модерна) Ришард Петру заяви, че диалог с "Право и справедливост" е невъзможен, и заговори дори за предсрочни избори, съобщава БТА. Това обаче е малко вероятен сценарий, защото "Право и справедливост" има мнозинство в парламента и може да блокира всеки вот на недоверие, отбелязва "Ройтерс".


title: "Лудогорец" ще играе с "Копенхаген" в Лига Европа

maintext:
Manchester United vs. St Etienne
Pogba vs. Pogba#UELdraw pic.twitter.com/V48jvchl3j — Bleacher Report UK (@br_uk) December 12, 2016
Другите двойки, които се открояват, са "Селта" срещу "Шахтьор" (Донецк), "Борусия" (Мьонхенгладбах) срещу
"Фиорентина" и "Андерлехт" срещу "Зенит".
Всички двойки в 1/16-финалите:
"Атлетик" (Билбао) - "Апоел" (Никозия)
"Легия" (Варшава) - "Аякс"
"Андерлехт" - "Зенит"
"Астра" (Гюргево) - "Генк"
"Манчестър юнайтед" - "Сент етиен"
"Виляреал" - "Рома"
"Лудогорец" - ""Копенхаген"
"Селта" - "Шахтьор" (Донецк)
"Олимпиакос" - "Османлъспорт"
"Гент" - "Тотнъм"
"Ростов" - "Спарта прага"
"Краснодар" - "Фенербахче"
"Борусия" (Мьонхенгладбах) - "Фиорентина"
АЗ (Алкмаар) - "Лион"
"Апоел" (Беер Шева) - "Бешикташ"
ПАОК - "Шалке"
"Лудогорец" ще играе с датския шампион "Копенхаген" в 1/16-финалите на Лига Европа.Българският първенец ще е домакин в първата среща на 16 февруари, а реваншът е седмица по-късно."Лудогорец" и "Копенхаген" са два от осемте отбора, които идват в Лига Европа от Шампионската лига.Датчаните бяха в група с "Реал" (Мадрид), "Порто" и "Брюж" и спечелиха девет точки - най-много от всички трети отбори. Разградчани пък завършиха с най-малък актив от класиралите се за Лига Европа - три."Лудогорец" участва за втори път в директните елиминации на втория по сила европейски клубен турнир. През 2014 г. тимът, воден тогава от Стойчо Стоев, достигна до осминафиналите."Копенхаген" достига до тази фаза в Лига Европа за втори път след сезон 2009/2010 г. и общо за четвърти след 2008/2009 г. и 2000/2001 г., когато турнирът носеше името Купа на УЕФА. И при четирите случая датчаните не се класираха напред.За "Копенхаген" това ще бъде втори сблъсък с български отбор. През 1998 г. тимът се изправиха срещу "Левски" в 1/16-финалите на Купата на носителите на национални купи, като спечелиха и двата мача - 2:0 в София и 4:1 на датска земя.Най-титулуваният отбор в турнира "Манчестър юнайтед" изтегли френския "Сент етиен". Сблъсъкът ще противопостави Пол Погба срещу по-малкия му брат Флорентин.В най-интригуващия сблъсък от първия кръг на директните елиминации ще се срещнат достигналият до полуфиналите през миналия сезон "Виляреал" и "Рома"."Тотнъм" ще играе с "Гент", а турските представители "Бешиктат", "Фенербахче" и "Османлъспор" изтеглиха съответно "Апоел" (Беер Шева), "Краснодар" и "Олимпиакос".


title: Почина първият швейцарец, печелил "Тур дьо Франс"

maintext:
Today, we want to pay tribute to Switzerland's Ferdi Kübler, the oldest living @LeTour champion (1950), who passed away at the age of 97. 🇨🇭 pic.twitter.com/Uabbds2Onj — Le Tour de France (@LeTour) December 30, 2016
RIP Ferdy Kübler National.... what a legend and big inspiration with 97years swiss power pic.twitter.com/JSVKsoNvFN — Fabian cancellara (@f_cancellara) December 30, 2016
Швейцарският колоездач Фердинанд Кюблер е починал в болница в Цюрих. На 97-годишна възраст той беше най-възрастният жив шампион от "Тур дьо Франс".Кюблер е починал от усложнения след грип.Фреди Кюблер, както е известен, е и бивш световен шампион. Той се състезава в годините след Втората световна война. През 1947 и 1949 г. печели три етапа в Обиколката на Франция, а през 1950 г. триумфира в надпреварата."Той заспа нежно с усмивка на лицето си. Малко преди това ми каза, че съм най-прекрасната жена на света", заяви съпругата му Кристина.Кюблер е първият швейцарец, спечелил Обиколката на Франция. Година след това същото направи и Юго Коблет, като след тях друг състезател от страната не е стъпвал на върха.Отказалият се от колоезденето Фабиан Канчелара се преклони пред "легендата" Кюблер с послание в Twitter и го определи за "голямо вдъхновение".


title: През лятото "Изиджет" ще свърже Варна с Лондон и Берлин

maintext:
Фотограф: Надежда Чипева
От Варна до Лондон (Лутън) сега всекидневно лети конкурентът "Уиз ер".
Нискотарифната авиокомпания "Изиджет" (easyJet) обяви днес, че през юни 2017 г. започва летни полетиВарна - Лондон и Варна - Берлин.Двата нови маршрута ще свържат Варна с летищата "Гетуик" край британската столица и берлинското "Шьонефелд".След София Варна е второто летище в България, на което ще оперира "Изиджет". Причината е в прогнозите за увеличение на капацитета на българския пазар с около 30% през 2017 г.Полетите от Варна до Лондон Гетуик ще започнат на 6 юни 2017 г. и ще се извършват три пъти седмично през лятото във вторник, сряда и събота. На 28 юни Варна ще посрещне своя втори нов маршрут с преки полети до германската столица Берлин два пъти седмично в сряда и събота."Изиджет" очаква да превози над 18000 пътници по двата нови маршрута през първото лято на дейност във Варна. Линиите ще бъдат обслужвани със самолет Airbus A320 с продължителност на полетите от около 3 ч. .40 мин. до Лондон и 2 ч. 30 мин. до Берлин. Полетите са в продажба от днес на easyjet.com , в мобилното приложение на компанията и в глобалната дистрибуционна система с тарифи, започващи от 17 евро за еднопосочен полет на пътник, информира превозвачът.


description: Актуални предложения за професионалисти в областта на маркетинга, финансите, IT сектора, търговията, човешките ресурси...

title: Продуктивна ли беше годината за вас


title: Вегани бойкотират британска банкнота, защото съдържа лой

maintext:
Новата банкнота от 5 паунда, на която е изобразен премиерът Уинстън Чърчил, предизвика протестите на хиляди британци, недоволни от използването на животинска мазнина в производството ѝ.
Онлайн петицията, започната от активиста Дъг Моу, е подписана от над 13 000 души само за първите 24 часа.
"Това е неприемливо за милиони вегани и вегетарианци във Великобритания. Настояваме да прекратите употребата на животински продукти в производството на валута, която трябва да използваме", пише в петицията. В нея се твърди, че против са и някои религиозни групи като сикхите.
Централната банка потвърди, че в производството на новите банкноти се използва лой, както и че това е съставка на такива обикновени неща като сапун и свещи.
Новата банкнота влезе в обращение през септември. Тя е по-малка по размер и изработена от по-здрав материал, снабдена е с повече защити и е по-трудна за имитиране от фалшификатори.
Догодина банката трябва да пусне в обращение нова "пластмасова" банкнота от 10 паунда с образа на писателката Джейн Остин.


title: Кралев гарантира, че "Дунав" ще играе в Русе през пролетта

maintext:
Спортният министър в оставка направи инспекция на ремонта
[Министерство на младежта и спорта]
"Ремонтът върви по график и ще бъде приключен в срок. През втория полусезон "Дунав"" ще играе на стадиона си и не трябва да има никакви притеснения за това. Няма забавяния по ремонтните дейности и стадионът ще бъде предаден в срок, както е по договор", каза Кралев, цитиран от БТА.
Дренажът на футболния терен вече е готов. До края на другата седмица ще бъде поставена нова поливна система, а до Коледа се очаква всичко по терена да бъде готово. Едновременно с това се изливат постаментите за осветлението.
ММС отпусна 1 млн. лева на "Дунав" за реконструкция на терена и поставяне на осветление
[Министерство на младежта и спорта]
За ремонта на стадиона в Русе беше избрана "Тарктур" ЕООД, която беше единствената допусната фирма до отварянето на ценовите оферти. Тя получи пълните 100 точки по всички показатели, след като предложи цена от 831 205 лв. без ДДС (997 446 лв. с ДДС).
Другият участник - "Онтарио спорт БГ" ЕООД - един от най-известните изпълнители на тревни терени в България, не беше допуснат до последната фаза, тъй като не е бил вписан в Централния регистър на Камарата на строителите по един от изискуемите показатели.
[Министерство на младежта и спорта]
"Органик сълюшънс" беше избрана и за ремонта на стадиона в Горна Оряховица. Там дейностите стартираха в началото на септември, а впоследствие Тя беше избрана от спортното министерство експресно в пряко договаряне, приключило само за 4 дни, след като първоначално избраната с търг фирма "Органик сълюшънс" мистериозно се отказа от поръчката."Органик сълюшънс" беше избрана и за ремонта на стадиона в Горна Оряховица. Там дейностите стартираха в началото на септември, а впоследствие се появиха подозрения за некачествено изпълнение.
Спортният министър в оставка Красен Кралев обяви, че "Дунав" със сигурност ще се върне на своя стадион за мачовете от пролетния полусезон на Първа лига. Днес той инспектира ремонта на градския стадион в Русе, за който министерството отпусна 1 млн. лв.Тъй като съоръжението не отговаряше на лицензионните изисквания за Първа лига, "Дунав" трябваше да играе домакинските си мачове в Разград.Другите два стадиона, за ремонт на които Министерството на младежта и спорта отпусна по 1 млн. лв. , са "Тича" във Варна и градският в Горна Оряховица.За стадиона на "Черно море" беше избрана несебърската фирма "Тийм инжинеринг".


title: "Единна Русия" и австрийските националисти ще си сътрудничат

maintext:
Изданието припомня, че Марин льо Пен, лидерката на френския Национален фронт, взе заем от руска банка, за да развива партийната си дейност. Както тя, така и имена като Найджър Фараж и Геерт Вилдерс често нападат ЕС в интервюта за руски телевизии.
Събирането на евроскептичните сили в проруски лагер притеснява мнозина в Европа, особено след победата на Доналд Тръмп на президентските избори в САЩ.
Подобни споразумения "Единна Русия" е сключвала през годините с 34 партии в други държави, част от които са от бившия СССР, но и в Гърция и Кипър.
Карл Йолингер, депутат от опозиционната партия "Зелените", казва, че това е "един от най-ясните сигнали за създаването на пета колона с активното участие на Партията на свободата, която си е поставила за крайна цел рухването на ЕС".
Текстът на споразумението е разположен върху само две страници и определя, че двете страни ще провеждат редовни срещи и публични събития в името на засилване на социалните и икономическите връзки между Русия и Австрия.Журналист на "Уолстрийт джърнъл" е виждал документа и казва, че в него се говори за "взаимна ненамеса във вътрешните работи, както и за "равнопоставено, стабилно и взаимно изгодно сътрудничество".Съвместните мероприятия ще са двустранни визити, семинари, конференции и кръгли маси. Ще се подсили сътрудничеството на младежките организации и "обучаването на младите поколения в духа на патриотизма и радостта от работата"."Двете страни ще подкрепят сътрудничеството в бизнеса, търговия и инвестициите на двете държави", се казва в текста. Според австрийците споразумението не предвижда размяна на финансови средства.Националистите също са в опозиция в парламента, но след пика на мигрантската криза през 2015 г. тяхната партия стана най-популярната в страната.Норберт Хофер, лидер на Партията на свободата, изгуби балотаж на президентските избори, а миналата седмица каза пред руската телевизия RT, че "трябва да изградим приятелство с Русия". Съпартиецът му Йохан Гуденус съобщи, че е обсъждал с руснаците как да се подобрят отношенията между Москва и Вашингтнон при новия президент и да се премахнат "ирационалните и безчувствени санкции".Сергей Железняк, който е в списъка със санкционирани от САЩ и ЕС заради участието си в анексирането на Крим, е човекът, подписал споразумението от името на "Единна Русия".


title: Московски съд обяви смяната на властта в Украйна през 2014 г. за държавен преврат

maintext:
Фотограф: Gleb Garanich
Московски съд обяви събитията от февруари 2014 г. в Украйна за държавен преврат, съобщи ТАСС Решението на Дорогомиловския съд е по иск на бившия украински депутат Владимир Олейник.Участието на " въоръжени националистически сили " в промяната на режима е важен фактор за решението на съда."В Украйна има екстремистки групировки, които участват във властта и преследват хората на принципа на социалната и идеологическата омраза", гласи текстът. Подкрепата, която САЩ и ЕС са оказали на "антиконституционния" преврат е довела до разкол в обществото и до възникване на въоръжен конфликт. Според съда управлението целенасочено създава "вражески образ в лицето на Русия" и това засяга националната сигурност на Руската федерация.Съдът подчерта, че руската правова система е длъжна на оценява събитията в Украйна заради "уникалната връзка" между двата народа По време на заседанията съдия Анна Шипикова чу свидетелства от бивши служители в администрацията на президента Виктор Янукович, главната прокуратура, вътрешното министерство и силите за сигурност, които единодушно определиха смяната на властта за преврат, съобщава " Спутник ".Решението на съда може да се обжалва в срок от един месец.


title: Фирма плати 112.8 млн. долара заради участие в корупционни схеми на ФИФА

maintext: Аржентинска фирма е постигнала споразумение да плати 112.8 милиона долара като част от сделка вследствие на обвиненията на властите на САЩ за участие в корупционна схема на ФИФА.Прокуратурата и аржентинската медийна компания Torneos y Competencias SA са постигнали споразумение по делото, свързано с бившия изпълнителен директор на фирмата, който се е признал за виновен по обвинения за подкупване на официални лица от футболната централа.Компанията е една от 43-те обвиняеми страни по делото за корупция във ФИФА, водено от американските и швейцарските власти. До момента 20 души и две фирми са се признали за виновни по обвиненията срещу тях.Конкретно в случая на Torneos y Competencias разследването е доказало, че компанията е участвала в схема за 200 млн. долара, свързана с купуването и продаването на телевизионни права, включително и тези на предстоящите световни първенства през 2018, 2022, 2026 и 2030 година.Делото срещу компанията започна, след като бившият ѝ изпълнителен директор Алехандро Бурзако също бе признат за виновен по няколко обвинения, включително и подкупване на аржентински чиновници. Самият той също е участвал в сложна схема, при която е платил десетки милиони в подкупи, за да може да подпише договор за 317.5 млн. долара. Този контракт е бил за няколко издания на Копа Америка, но вече е анулиран.


description: БСП винаги се сеща за БАН, когато е в опозиция.Цветан Цветанов, председател на ПГ на ГЕРБ, пред Би Ти Ви

title: Цитат на деня: БСП се сеща за БАН, когато е в опозиция

maintext:
Фотограф: Цветелина Белутова
"БСП винаги се сеща за БАН, когато е в опозиция."Това заяви председателят на парламентарната група на ГЕРБ Цветан Цветанов пред Би Ти Ви. Той коментира днешното окончателно гласуване на Бюджет 2017, когато мнозинството в парламента в крайна сметка не позволи парите за Софийския университет и БАН да се увеличат.Цветанов посъветва учените да се възползват от европейско финансиране, като отбеляза, че за порграмния период са предвидени 560 млн. Лева по европейски програми за образование и наука. По думите му през 2007 г., когато управляваше кабинета на Сергей Станишев, страната е имала възможност да се възползва от европейско финансиране в този сектор, но били предвидени нула лева.


title: "Фолксваген Ъп!" стана градска оса с турбокомпресор (видео)

maintext:
[Порше БГ]
[Порше БГ]
Градската оса с турбокомпресор, така от "Фолксваген" описват новата версия на най-компактния си модел Ъп! Качествата си колата доказа на писта край София.Турбо Ъп! разчита на еднолитров бензинов мотор с мощност 90 конски сили и максимален въртящ момент 160 Нм. Благодарение на теглото на автомобила под един тон, той има ускорение до 100 км/ч само за 9.9 секунди.В същото време, при кротко каране, средният разход на гориво e 4.7 л/100 км. "Турбо Ъп!" предлага различни цветови комбинации на таван, каросерия и джанти.Седалките са с решена в спортна комбинация цветове. В серийното ниво на оборудване влизат темпомат, климатична инсталация с поленов филтър, заден парк-пилот, фарове за мъгла, радио и др.


title: Борисов за мандата на Реформаторите: Сега нищо освен Хитрино не ме интересува

maintext:
[Преслужба на Министерски съвет]
"Обединените патриоти", БДЦ и независими депутати.
Срокът, в който трябва да стане ясно ще има ли ново правителство, е понеделник. Ако дотогава няма осигурена подкрепа, РБ ще върне мандата.
"Нищо друго не ме интересува в момента от това, да започнем да вдигаме цистерните. Ще се срещнем, ще говорим", това каза премиерът в оставка Бойко Борисов, попитан дали ГЕРБ биха направили правителство с Реформаторския блок. По-рано днес Реформаторите получиха третия мандат за съставяне на кабинет.Премиерът в оставка, придружаван от ръководството на Камарата на строителите пък посети пострадалото след експлозия на цистерни село Хитрино, за да провери как върви операцията по обезопасяване на района. Първа стъпка към нея е премахването на обърнатите цистерни от дерайлирата влакова композиция.От Реформаторския блок обявиха днес, че предстоят преговори с ГЕРБ, като е нормално партията с най-много депутати да предложи и премиера. Днес стана ясно още, че Реформаторския блок ще търси подкрепа и от


title: Новото разписание на БДЖ е с повече влакове до Перник и Лакатник

maintext:
Фотограф: Надежда Чипева
Новото разписание на БДЖ, което влиза в сила от днес, съдържа повече влакове до близки до София градове с голямо натоварване през делничните дни, съобщи компанията.В сутрешните часове влаковете по направлението Перник - София ще се движат на интервал от 20 минути, а в следобедните часове и вечер композициите по направлението София - Перник ще се движат на интервал от 40 минути. За направлението Лакатник - Своге - София в сутрешните часове влаковете ще се движат на интервал от 30 минути, а вечер в обратното направление движението ще се осъществява на всеки 60 минути.В участъка Пловдив - Асеновград ще бъде запазено досега действащото разписание и движение на влаковете на интервал от 60 минути. На такъв интервал от време ще се осъществява и движението на композициите в сутрешните и следобедните часове по направлението Димитровград - Първомай - Пловдив. За участъка Пловдив - Септември ще се запази досега действащата схема в сутрешните часове, а в следобедните влаковете ще се движат на интервал от 40 минути.С влизането в сила на новото разписание ще бъде възстановено директното движение в участъка Свиленград - София на международния влак от Истанбул за София. Запазва се връзката София - Крайова, която ще се осъществява със сутрешния бърз влак София - Видин и обедния бърз влак Видин - София. По направлението София - Букурещ директните вагони ще се движат само през летния сезон, като през останалото време пътниците ще се прекачват на гара Русе на и от мотриса, която ще се движи Букурещ - Русе - Букурещ.През летния сезон, от юни до октомври, ще пътува влакът Солун - София - Солун, който ще заминава от Централна гара София в петък вечер и ще пристига в Солун в събота сутрин. От Солун влакът ще тръгва в неделя вечер и ще пристигане в София в понеделник сутрин.


description: Какви реакции провокира решението за проверка на съдилищата в София

title: Прокуратурата се активизира предимно в моменти на безвластие, ВСС блокира работата на съда

maintext:
Калоян Топалов оглави СГС след управлението на Владимира Янева
Фотограф: Анелия Николова
До този развой на събитията се стигна, след За петък районния съд обяви протест пред сградата на съдебния съвет, за да изрази несъгласие с политиката на съдебния съвет, както и недоволство от "уродливото състояние".До този развой на събитията се стигна, след
разпореждане на Сотир Цацаров съответните градска и районна прокуратури да извършват изненадваща проверка на работата на съдиите. Тогава председателят на СГС Калоян Топалов установи, че в доклада на държавното обвинение е пълно с неверни данни. Това стана повод част от членовете на съдийската колегия да поиска да бъде прието становище, с което да се защити съда от разпространяването на невярна информация. Това обаче не се случи, а вместо това - седмица по-късно съдийската колегия взе решение да провери срочността, с която магистратите в градския и районния съд си вършат работата, позовавайки се именно на базата на събраните от прокуратурата данни.
"Част от членовете на ВСС не се съобразиха със собственото си решение, което е абсолютно безпринципно поведение.
Очевидно техните решения никога не са окончателни и се гласуват докато не се постигне изгоден за определени хора или кръгове резултат", коментира още Калоян Топалов.
Той оглави съда, след като мандата на предишния председател - Владимира Янева беше прекратен предсрочно заради нейната оставка във връзка с делото за разработката "Червеи". Топалов неведнъж е казвал, че е заварил съда в тежко състояние и че е изправен пред решаването на сериозни проблеми, оставени след управлението на Янева. Дори и Висшият съдебен съвет, който преди близо две години провери съда, стигна до подобни констатации.
Методи Лалов, председател на Районния съд, смята че с постоянните проверки се блокира работата на съда
Фотограф: Красимир Юскеселиев
Топалов отбелязва, че подобна активност на ВСС не се наблюдаваше при предишното ръководство на СГС. "Дори
след като бяха открити фрапантни нарушения, извършени не само от председателя, но и от някои от заместниците й, не последва нищо
- дисциплинарките им се точат вече с години, а някои приключиха с мнение, че няма извършено нарешение". Председателят на СГС казва още, че години наред съдът не е бил проверяван, но сега "когато нещата в този съд вървят в правилната посока, се проверява непрекъснато, въпреки че на всеки шест месеца изпращаме справки на ВСС и правим реулярни инвентаризации".
Топалов oтбелязва, че делата, за които Сотир Цацаров твърди, че са забавени, са били обект на няколко проверки, които не са откриха нарушения. "Щом не са открити трябва ли да се съмняваме в качеството на проверките или ще бъдем проверявани докато не се постигне желания от някого резултат? ", пита още Топалов.
ресурса на съда и блокира работата му:
"От няколко седмици 10 съдии са ангажирани в това да четат стари дела по предишния сигнал на главния прокурор. Съдебните секретари пък са на пълно разположение на съдебните инспектори". Затова и районните съдии излизат на протест в петък - "за да покажем, че ВСС са част от проблема и да дадем сигнал към обществото, че така не може да продължава".
В обявлението за протеста районните съдии отбелязват, че
''когато дойде време съдебната власт и в частност ВСС да решава проблемите на СРС и ние изискваме това от ВСС, ни показват, включително и с участието на прокуратурата,
че трябва да мълчим и да не надигаме глава.
Показват ни го тези, които са призвани да бранят съдийската независимост. Съдиите и служителите от СРС няма да позволят да се запази това уродливо състояние".
А Калоян Топалов пита: какъв сигнал се дава на магистратите с тези действия на съвета: "
да бъдат послушни, да не ходят в Софийски градски съд, или ако отидат да се разграничатат от колегите си и преди да направят каквото и да е било, да питат и да си мълчат".
"Прокуратурата се активизира предимно в моменти на безвластие, при смяна на правителства и управляващи. Очевидно целта на тези проверки е конкретен съд и конкретни съдии, защото за други проверките и дисциплинарните производства за фрапантни нарушения се точат с години и то с абсолютно неоснователни мотиви".Това е част от коментара на председателя на най-големия окръжен съд в страната - Софийския градски съд Калоян Топалов пред "Дневник" по повод решението на съдийската колегия на Висшия съдебен съвет да извърши проверка в софийските съдилища.Според председателя на Софийския районен съд - най-натовареният в страната - Методи Лалов - действията на кадровия орган показват неразбиране на проблемите на СРС.От постоянни проверки се оплаква и Методи Лалов. Най-притеснителното, според него е че


title: Гърция е без фериботи и кораби до четвъртък заради стачка на моряците

maintext:
Фотограф: Yiorgos Karahalis
Плавателните съдове в Гърция няма да се движат до четвъртък, тъй като моряците в страната решиха да продължат стачните действия след безплодната им среща в понеделник с министъра на морския флот и островната политика Панайотис Курумблис, съобщават гръцките медии.
Моряците протестират срещу искане на международните кредитори на Гърция за увеличаване на данъците на работещите в морския транспорт. Те ще участват и в планираната за 8 декември обща стачка, свикана по призив на Общата конфедерация на труда в страната и Федерацията на държавните смлужители.
Възможно е моряшките протести да продължат и следващата седмица. От браншовия синдикат предупреждават, че стачните действия няма да стихнат, докато правителството не поеме ангажимент за облекчаване на данъците за моряците.
Заради стачката са блокирани всички пристанища в Гърция. Товарните кораби също не се движат. Фериботните връзки с островите и чужбина са прекъснати.


title: Какво е идиопатична белодробна фиброза и защо да спрем цигарите незабавно

maintext:
Архив от протест срещу опита за отмяна на забраната за пушене на обществени места, дек. 2012 г.
Фотограф: Красимир Юскеселиев
65 и 79 години, макар че рискът се увеличава още на 40 години. По-често се наблюдава при мъжете, но според проф. Костов това е само защото до неотдавна броят на жените пушачи е бил по-малък. Предвид че делът на пушачите от двата пола се изравнява обаче, както и това, че белите дробове на жените по принцип са по-уязвими, може да се очаква увеличение на заболеваемостта и сред тях, казва той.
Тютюнопушенето, както и прекарването на тежки белодробни инфекции са травмите, които могат да наранят вътрешната тъкан на органа и да предизвикат грешното задушаващо заздравяване, наречено идиопатична фиброза.
Между 80 и 110 хиляди души страдат от ИБФ в Европа. И като се казва "страдат" се има предвид истинско страдание, подчертава професорът по белодробни болести. Последните месеци на тези хора са като да живеят в аквариум, борещи се за всяка глътка въздух, защото заболяването прави белите дробове прогресивно нефункционални, пояснява той.
Не е успокояващо и, че белодробната фиброза се води рядко заболяване, защото всъщност диагностицирането й е много трудно и често пъти остава скрита до смъртта, която идва бързо. В момента в България има около 50 известни случая на хора с ИБФ, но според проф. Костов са много повече.
Проф. д-р Коста Костов
Началото е незабележимо. Усеща се, когато изведнъж става трудно изкачването и на един етаж стълби. Най-отчетливите ранни симптоми са новопоявил се прогресивен задух при усилие и суха кашлица. Повечето болни са със симптоми между една и две години преди да отидат да получат точната диагноза. В по-напреднало развитие на болестта може да има също и
загуба на тегло, повишена температура, умора, миалгии и артралгии.
Масово лекарите в България бъркат симптомите на ИБФ например с хронична обструктивна белодробна болест (ХОББ), която е много по-често срещана сред населението. Лечението за двете обаче не е еднакво и грешната диагноза само ускорява настъпването на фаталния край. Докато стигнат до опитен специалист, шансовете на пациентите намаляват още повече и по тази причина е голяма рядкост да доживеят 3 години след диагнозата, поне в опита на Костов. Най-важните диагностични тестове се извършват само в университетските болници и все още няма държавен стандарт за диагноза и лечение на ИБФ, пояснява той.
Сещате ли се как понякога, когато се порежете или изгорите, раната не заздравява правилно и вместо с нормална кожа се покрива с гладка тъкан, която остава завинаги като белег? Тази тъкан няма същите функции като здравите епидермалани клетки - тя не диша и не е полезна с нищо. Точно това се случва при идиопатичната белодробна фиброза, само че вътре в белия дроб - наранената тъкан се замества от нефункционални клетки, които значително намаляват капацитета на органа и възможността за дишане. Фаталният край за човека, болен от ИБФ, е неизбежен в близките 3 до 5 години.За идиопатичната белодробна фиброза говори проф. Коста Костов, началник на Клиниката по белодробни заболявания на ВМА и национален консултант на България по пневмология и фтизиатрия, по време на журналистически семинар миналия уикенд.Тежката болест възниква най-често при дългогодишни пушачи и се проявява обикновено при хора между"С дихателна недостатъчност и рак на белия дроб може да се живее и много повече, но при тази болест – не. Затова се счита за една от най-тежките и нелечими болести. Колкото по-рано започне лечението, толкова по-голям шанс има за удължаване на преживяемостта, но не и за излекуване", коментира професорът. По-големи шансове дава ново лекарство, което сменя парадигмата на лечение на болестта. Ако досега терапията е опитвала да се бори със самото възпаление, иновативните медикаменти се насочват към увредената тъкан, за да я оздравят и да я направят дишаща отново. Лечението обаче е все още много скъпо и недостъпно, както и много ново, за да има категорични резултати от него. В България пушачите са повече, отколкото в другите европейски страни , затова броят на застрашените от тази ужасна болест у нас е по-голям, напомня проф. Коста Костов. Той е категоричен, че няма оправдание за пушенето, нито някаква "здравословна доза", когато става въпрос за тютюн. Препоръчва пушачите да оставят вредния си навик веднага. Добрата новина е, че за да се развият сериозните болести на белия дроб като ИБФ, са необходими 20-30 и повече години редовно пушене, така че за много хора не е късно да се предпазят, ако спрат още днес.


title: Обществената поръчка за лекарства за 1.2 млрд. лв. ограничава конкуренцията, сигнализира бизнесът

maintext:
Фотограф: Цветелина Белутова
Представителните организации на фармацевтичните компании на българския пазар излязоха с общо становище по новата обществена поръчка на Министерството на здравеопазването на стойност 1.2 млрд. лева, с която трябва да се осигурят запасите от 800 вида лекарства за 145 болници в страната през следващите две години.
Според бизнеса идеята за такова мащабно централизирано договаряне е добра, но условията и организацията на обществената поръчка предизвикват "сериозни притеснения" и опасност от "дестабилизиране на сектора, а от там и до ограничаване на достъпа на българските пациенти до нужната им терапия".
Фармацевтичните компании изреждат пет нередности, ограничаващи конкуренцията в правилата за провеждане на мащабната поръчка.
Липсват критерии за подбор на включените в обществената поръчка лекарствени продукти. Има избирателно подбрани продукти от една и съща група медикаменти, и изключване на други, посочват организациите. Освен това има изискване за ненужно висок минимален остатъчен срок на годност на продуктите към датата на доставка, който не е постижим за някои специализирани и биологични медикаменти.
Ограничава се възможността за представяне на варианти на офертите в рамките на една номенклатурна единица, т.е. липсват опции за промяна на търговския продукт в рамките на една група медикаменти. Въвежда се и тежка административна процедура по приемане и изпълнение на заявките.
Опитът за централно определяне на максимални количества от даден вид медикамент поставя риск от възникване на недостиг в различните лечебни заведения. Вместо това - количествата да имат препоръчителен характер и да са съобразени с вида и потребностите на всяка болница, предлагат фармацевтичните компании.
Накрая посочват и, че електронната платформа, т.нар. електронна борса за лекарства, през която трябва да се провеждат търговете и поръчките, поставя рискове за информационната сигурност и в изграждането й "изцяло е подценен въпроса с гарантирането на прозрачност и залагането на антикорупционна защита", предвид голяма сума, за която става въпрос в тази поръчка.
В писмото изпратено до председателя на здравната комисия в парламента, премиера, министъра на здравеопазването и директора на Агенцията по лекарствата са се подписали Асоциацията на научноизследователските фармацевтични производители в България (АРФАРМ), Българската асоциация на търговците на едро с лекарства (БАТЕЛ), Българската генерична фармацевтична асоциация (БгФарма) и Американска търговска камара в България(AmCham).


description: Според информация на БНР надлимитната дейност в частните лечебни заведения, т.е. услугите, които ще останат неплатени за годината, е в размер на 24 милиона лева.

title: Сдружението на частните болници обжалва решение на здравната каса за 50 млн. лв.

maintext:
Сградата на здравната каса, архив
Фотограф: Юлия Лазарова
допълнителните средства да се използват на първо място за лечението на пациентите в болниците и
Според Националното сдружение на частните болници
НЗОК е нарушила почти всички административнопроизводствени правила при издаването на въпросното решение и
очакват към делото да се присъединят и държавни, и общински лечебни заведения, голяма част от които също няма да възвърнат пълната стойност на извършените процедури през 2016 г.
Националното сдружение на частните болници, в което членуват 15 частни лечебни заведения в страната, е внесло жалба в Административния съд заради неразплатени средства от здравната каса за 2016 г. и срещу решението й да отпусне допълнителни средства за годината, но не за дълга към тях, съобщава радио "Дарик".Конкретният повод за недоволството е решение на надзорния съвет на здравната каса от парите за здраве да се отпуснат над 50 млн. лева за лекарства, медицински изделия и диетични храни. Частните болници обаче апелиратискат съдът да отмени решението и да задължи касата с тези средствата да изплати пълната стойност на дейността им за годината.Според информация на БНР надлимитната дейност в тези лечебни заведения, т.е. услугите, които ще останат неплатени за годината, е в размер на 24 милиона лева.


description: За сравнение през ноември, когато вече беше известно, че правителството подава оставка бизнесът все още беше оптимистично настроен, макар да отчиташе влиянието на несигурната среда.

title: През декември оптимизмът на бизнеса спада

maintext:
Осигуреността на производството с поръчки се оценява като леко намалена от мениджърите в промишлеността.
Фотограф: Юлия Лазарова
През декември общият показател на бизнес климат остава на нивото си от предходния месец. Подобрение на стопанската конюнктура се регистрира в промишлеността и строителството, докато в търговията на дребно и сектора на услугите се отчита понижение. Това показват данните на Националния статистически институт.Несигурната икономическа среда остава основна пречка пред бизнеса.За сравнение през ноември, когато вече беше известно, че правителството подава оставка, бизнесът все още беше оптимистично настроен, макар да отчиташе влиянието на несигурната среда.Съставният показател "бизнес климат в промишлеността" нараства с 2.3 пункта в сравнение с ноември, което се дължи на подобрените оценки и очаквания на промишлените предприемачи за бизнес състоянието на предприятията. Същевременно обаче осигуреността на производството с поръчки се оценява като леко намалена, което е съпроводено и с понижени очаквания за производствената активност през следващите три месеца.Несигурната икономическа среда продължава да е най-сериозният проблем, затрудняващ дейността на 46.4% от предприятията.По отношение на продажните цени в промишлеността по-голяма част от мениджърите предвиждат запазване на тяхното равнище през следващите три месеца.През декември съставният показател "бизнес климат в строителството" се увеличава с 1.2 пункта в резултат на благоприятните оценки и очаквания на строителните предприемачи за бизнес състоянието на предприятията. Мненията им за настоящата строителна активност, както и прогнозите им за следващите три месеца са също по-умерени.Основните пречки за развитието на бизнеса остават свързани с несигурната икономическа среда и конкуренцията в бранша.За продажните цени в строителството очакванията на мениджърите са те да останат без промяна през следващите три месеца.Съставният показател "бизнес климат в търговията на дребно" спада с 5.2 пункта спрямо предходния месец, което се дължи на влошените оценки и очаквания на търговците на дребно за бизнес състоянието на предприятията. Прогнозите им за обема на продажбите и поръчките към доставчиците през следващите три месеца също са по-резервирани.Конкуренцията в бранша, несигурната икономическа среда и недостатъчното търсене продължават да са най-сериозните фактори, затрудняващи дейността на предприятията.По отношение на продажните цени преобладаващите очаквания на търговците са за запазване на тяхното равнище през следващите три месеца.През декември съставният показател "бизнес климат в сектора на услугите" се понижава с 1.3 пункта главно поради по-неблагоприятните очаквания на мениджърите за бизнес състоянието на предприятията през следващите шест месеца. По-резервирани са и мненията им по отношение на настоящото и очакваното търсене на услуги.Основните пречки за развитието на бизнеса остават свързани с несигурната икономическа среда и конкуренцията в бранша, макар че през последния месец анкетата регистрира намаление на отрицателното им въздействие.По отношение на продажните цени в сектора на услугите по-голяма част от мениджърите предвиждат те да останат без промяна през следващите три месеца


description: По първоначални данни 19-годишният младеж е откаран в болница, след като е бил намушкан с нож.

title: Охранител намушка с нож млад мъж в столичен мол

maintext:
Фотограф: Юлия Лазарова
Млад мъж е бил намушкан с нож в столичен мол, съобщава Би Ти Ви. Инцидентът е станал малко след 10 ч. тази сутрин в търговския център на бул. "Ал. Стамболийски".От МВР потвърдиха за случая и уточниха, че пострадалият е на 19 години. Полицията обаче не обяви официално, че мъжът е бил намушкан с нож.По първоначални данни от полицията охранител е забелязал в един от магазините мъж, който правел опит да открадне един от предлаганите артикули. Между двамата възникнал спор, който прераснал в бой.Охранителят също е пострдал, но 19-годишният младеж е с по-сериозни наранявания и това наложило да бъде откаран в "Пирогов"."Няма опасност за живота на младежа. Той е в шокова зала и предстои да бъде преместен в операционна. Пострадалият има няколко рани в областта на гръдния кош и частично засягане на едната половина на белия дроб", заяви говорителят на "Пирогов" Мария Пойразова пред "Фокус".На мястото на инцидента е извършен оглед, а работата на столичните криминалисти продължава и в момента.


description: Българката Юлияна Антонова-Мурата живее в Страната на изгряващото слънце повече от две десетилетия. Първата й книга съдържа малки есета, лични откровения, закачливи коментари, изповеди и разкази за тази страна

title: Моши моши, Япония (откъс)

maintext:
[Together Academy]
Юлияна Антонова-Мурата живее в Страната на изгряващото слънце повече от две десетилетия. Първата й книга съдържа
Понеделнишки "по вода"
Прекрасно начало на работната ми седмица!
Рано сутринта, докато слизам на спирката си от автобуса в дъждовното понеделнишко утро, един японец, явно работещ в агенцията, обслужваща тази автобусна линия, се приближава до изходната врата и разтваря чадър. За да не ни намокри нас, слизащите тук, докато успеем да си отворим собствените чадъри.
Аригатоу! Благодаря! Такива и подобни непрекъснато застъпващи се един друг в ежедневието жестове на уважение към другия, на естественото и човешко желание на японците да помогнат, никога не могат да станат банални. Те ми дават вяра.
Затвор
И японски затвор посетих. Бях на свиждане на две българчета, които излежават присъди в него. Хванаха ги на международното летище "Нарита" при опит да внесат голямо количество амфитемини. "Подлъгахме се за пари" - така се оправдавали.
Изглеждаха симпатични
Чувала съм, че в Япония имало неотоплени, стари и неподдържани затвори. Не мога да коментирам дали това е истина, защото този беше светъл, идеално чист и с климатици.
Направих лично дарение от двадесет български книги, двадесет списания и няколко учебника и учебни помагала по английски език за библиотеката на затвора. Изказах пред ръководството му надеждата си да нямаме "наши хора", които да се възползват от
четенето на книги точно в тази сграда.
Представиха ми двамата български младежи (дори преводач им бяха осигурили). Не бяха
словоохотливи - срамуваха се.
Едното момче ме бе впечатлило от пръв поглед и реших да направя нещо малко за него – да му подаря учебници по английски и японски, няколко списания и книги за четене. При предишното свиждане той сам беше изразил такова желание. Тогава и тихичко ми беше споделил следното:
"Госпожо, тук знаят, че съм българин."
"Разбира се", бях кимнала.
"Всеки ден имаме за десерт кисело мляко. Знаете ли, само на мен ми поднасят от българското кисело мляко, което се произвежда в Япония. Понеже съм българин. Вкусът е точно като нашето.
Япония като място, където вниманието към другия и грижата за красотата са издигнати в личен култ. Япония, в която майсторите у дома почистват след себе си със снежнобяла кърпа, бакшишът не съществува и дори императорът се явява на проверочен изпит по шофиране. Българкатамалки есета, лични откровения, закачливи коментари, изповеди и разкази за тази страна. Издател е "Together Academy".


title: Тренировъчната зала на волейболния ЦСКА ще бъде затворена въпреки заплахите за протест

maintext:
По всичко изглежда ЦСКА ще трябва да търси нова зала за тренировки след Нова година
[LAP.bg]
клубът ще се бори "със зъби и нокти за тази студена и неугледна зала". "Единствената причина за това е, че нямаме друга. В столицата те са толкова малко, че няма да я дадем с лека ръка, каквото и да ни коства това", каза Попов пред Би Ти Ви.
"Ръководството на "София тех парк" се отнася с разбиране към проблемите на сдружение "Волейболен клуб ЦСКА", но безопасността, здравето и животът на над 200 деца, които спортуват в сградата, са на първо място в приоритетите на научно-технологичния парк и те не трябва да бъдат подлагани на риск", се казва в становище на "София тех парк", изпратено до медиите.
От дружеството, което е под шапката на министерството на икономиката, се мотивират с конструктивно обследване на сградата от октомври 2013 г. Още тогава е констатирано, че съоръжението е в тежко състояние и опасно за ползване.
безвъзмездно с договор година за година. От "София тех парк" заявиха, че експертите са издали препоръки за спешни ремонтни и укрепителни дейности. Според дружеството те са били ангажимент на ползвателя, но така и не са предприети.
"Ръководството на позвателя е било надлежно уведомено за констатираните проблеми и опасности в сградата и отправените в техническата експертиза препоръки. Според договора ползвателят носи пълната и всякаква отговорност по отношение на безопасността на ползването на имота", допълват от "София тех парк".
нейното обновяване са необходими значителни финансови средства, с които дружеството в момента не разполага".
Тепърва предстои да се изясни окончателният статут на съоръжението и да се определи бъдещата му функция в генералния план на научно-технологичния парк.
Издадена е заповед за сформиране на вътрешна комисия, която да направи обстоен доклад за състоянието на сградата, казаха още от ръководството на "София тех парк".
Волейболният клуб обаче продължава да вярва, че има варианти съоръжението да продължи да се използва. Н
а 2 януари ЦСКА готви протест с участието на децата от школата, техните родители, треньорите и привържениците на червените.
"София тех парк" обяви, че със сигурност ще затвори зала "Армеец", където тренира детско-юношеската школа на волейболния ЦСКА. От дружеството са категорични, че съоръжението е опасно за здравето на посетителите и няма да бъде използвано след Нова година. ЦСКА има срок до 2 януари да напусне залата , която ползва от дълги години и в която ежедневно тренират около 200 деца. Във вторник от ръководството на волейболния клуб заплашиха с протест , ако съоръжението бъде затворено.Две седмици по-рано президентът и старши треньор на мъжкия отбор на ЦСКА Александър Попов заяви, чеДървената покривна конструкция се нуждае от ремонт поради течове, които на места са довели до частично разрушаване на покрива. Установено е също, че в процеса на експлоатация в сутерена и етажа е обрушено бетоновото покритие на някои опорни греди, колони и плочи. В тези точки армировката е корозирала.В особено тежко състояние е бетоновото покритие на една от крайните колони на залата и сутерена. Проблеми са констатирани и със старата електрическа инсталация, за която не е установено дали е под напрежение. От стените в помещенията има токови излази с неизолирани проводници, а мокрите и складовите помещения имат осветителни тела с липсващи предпазни стъкла и решетки. Липсва и дежурно и евакуационно осветление, сочат още заключенията в доклада.И след това обаче ЦСКА продължи да използва зала "Армеец""София тех парк" не е извършвал и не планира да извършва ремонт на зала "Армеец", тъй като "за


description: Kулинарни традиции от четирите края на света ще прадставят от Мулти Култи колектив в събота (на 10 декември от 15 до 17 ч.) в ИКЕА.

title: Гозби от четирите края на света събират около една маса

maintext:
Последна промяна в 08:47 на 10 дек 2016, 916 прочитания, 5 коментара
K
улинарни традиции от
четирите
кра
я
на света
ще прадставят от
в събота
(на 10 декември от 15 до 17 ч.)
в ИКЕА.
Участници в
"кулинарното шоу"
са четирима готвачи
-
емблематични представители на софийската гастрономична сцена, които ще представят кулинарното богатство на родните си страни.
Посетителите ще могат да опитат екзотични ястия,
приготвени
пред тях
и да се запознаят с културни и кулинарни традиции на Ирак, Непал, Сърбия и Ливан.
У
мения
та
ще демонстрира Фреди Бениамин
, който ще
доближи
традиционната иракска кухня с топлото предястие самбусак - малки банички с вегетариански пълнеж, поднесени с
ароматен черен чай.
Носителят на
-
Майстор Даци от ресторант
",
ще приготв
и
сръбска скара, която ще допълни с любимата си разрядка урбанес.
ът
Хани Таук от
ще
покаже
как се правят хрупкави френски кроасани.
Г
на
ресторант Гуркха Гунджа Б. Чокхал ще ни пренесе в Непал с вкусна зеленчуковата хангама - парченца от ситно нарязани и запържени в дълбок тиган зеленчуци, овкусени с ароматни индийски подправки.
от ресторант Ашурбанипал медал от конкурса "Скариада" в Лесковац"КотилотоЛиванецс френско сладкарско образованиелавният шеф-готвач


description: В нормални условия системата 4Х4 прехвърля цялата тяга отзад, а при нужда за части от секундата активира и предния мост.

title: "Додж" пусна 4Х4 версия на най-спортното изпълнение на "Чаланджър"

maintext:
Автомобилът има дизайн, вдъхновен от първия "Додж Чаланджър", появил се през 1971 година.
[Додж]
[Додж]
[Додж]
Американският производител под шапката на "Фиат" "Додж" пусна версия със задвижване на четирите колела на най-спортното изпълнеие на модела си "Чаланджър". Чаланджър GT AWD разчита на познатия 3.6-литров V6 двигател с 305 конски сили и осемстепенна автоматична трансмисия.Новост е системата за задвижване на четирите колела, която в нормални условия прехвърля цялата тяга отзад, а при нужда за части от секундата активира и предният мост. Данни за ускорението на модела за момента няма, но се посочва, че разходът на гориво е под 9 л/100 км."Додж Чаланджър" GT AWD разполага със спортен режим на шофиране, при който стабилизиращата програма може да бъде изключена, а скоростната кутия сменя предавките по-бързо и при по-високи обороти. Колата има и настройки за каране на писта, като при активирането им на 8.4-инчовия дисплей на мултимедията, или на приборното табло, излизат различни любопитни данни - за ускорението, страничното натоварване, времето за обиколка и т.н.Атрактивното излъчване на колата се подсилва от специалния черен цвят, 19-цоловите алуминиеви джанти и големият спойлер на задния капак. В същото време "Додж Чаланджър" GT AWD е снабден и с улесняващи ежедневната употреба технологии, като паркинг сензори и камера за заден ход.Салонът е спортно елегантен, като в базовото оборудване влиза тапицерията от напа, отопляемите и охлаждащи седалки, вече споменатият голям дисплей на мултимедията и озвучаване от Alpine. Моделът ще струва в САЩ 33 395 долара, а първите доставки ще са факт до края на март следващата година.


description: Французинът изрази претенции към отсъдения ъглов удар, от който падна победния гол на "карамелите" във вчерашния двубой.

title: Венгер се оплака от съдийска грешка при победния гол на "Евертън"

maintext:
Венгер заяви, че не за пръв път през сезона "Арсенал" си пати от съдийска грешка
Лондончани не бяха губили от първия кръг, когато отстъпиха с 3:4 срещу другия мърсисайдски тим "Ливърпул". Поражението на "Гудисън парк" остави "артилеристите" на три точки от лидера "Челси", който може да увеличи аванса си при успех в днешното гостуване на последния "Съндърланд".
Мениджърът на "Арсенал" Арсен Венгер се оплака от ключова грешка на рефера Марк Клатенбърг при загубата от "Евертън" (1:2) . Французинът изрази претенции към отсъдения ъглов удар, от който падна победният гол на "карамелите" във вчерашния двубой."Това не беше корнер. Много съм разочарован, защото Клатенбърг беше на много добра позиция, за да види, че топката излезе от техен играч. Това не е първият път през сезона, когато нямаме късмет с подобно решение", каза Венгер след двубоя.Това беше първият път от началото на сезона, когато "Арсенал" допуска попадение след ъглов удар. "В крайна сметка трябва да живеем със съдийските грешки и това не обяснява защо не успяхме да изчистим топката при корнера", допълни Венгер."Не искам да говоря твърде много за съдията. Това не е мой проблем", допълни французинът след края на серията на неговия отбор от 13 поредни мача без загуба във Висшата лига.


title: Фирмино може да пропусне мача с "Челси" заради шофиране в нетрезво състояние

maintext:
Футболистът може да пропусне дербито с "Челси"
Нападателят на "Ливърпул" Роберто Фирмино е бил арестуван в ранните часове на 24 декември, след като полицията е спряла колата на бразилеца.Днес говорител на местните власти потвърди, че срещу 25-годишния играч е повдигнато обвинение за шофиране в нетрезво състояние.Фирмино трябва да се яви в съда на 31 януари - деня, в който "Ливърпул" приема на "Анфийлд" настоящия лидер в Премиър лийг "Челси". От клуба отказаха коментар, докато не мине делото.Откакто бе привлечен в "Ливърпул", бразилецът записа 67 мача, в които отбеляза 17 гола. От началото на този сезон той е неизменен титуляр в селекцията на Юрген Клоп.